John Bonham

John Henry Bonham (31. mai 1948 – 25. september 1980) oli inglise muusik ja laulukirjutaja, eelkõige tuntud Led Zeppelini trummarina.

Bonhami trummimäng on hinnatud kiiruse, jõu ja hea rütmitunnetuse poolest. Teda on tihti peetud maailma parimaks trummariks. Näiteks on ajakirja Rolling Stone lugejad valinud ta 2016. aastal kõige aegade parimaks trummariks"100 Greatest Drummers of All Time" rollingstone.com, 31. märts 2016 ja ajakiri Classic Rock paigutas ta 2005. aastal esikohale enda koostatud 50 parima rokkmuusika trummari nimekirjas.

Bonham suri 25. septembril 1980 alkoholimürgituse tagajärjel. Ta maised jäänused kremeeriti ning tuhk puistati laiali Worcestershire'i krahvkonnas.

Tema 70. sünniaastapäeva puhul avati Bonhami sünnilinnas Redditchis tema mälestuseks ausammas."Led Zeppelin’s John Bonham honoured with statue in his home town" loudersound.com, 1. juuni 2018

Bonham oli abielus Pat Phillipsiga, neil on poeg Jason (sündis 1966) ja tütar Zoë (sündis 1975).

Viited

 Välislingid 

 "The Top 10 greatest Led Zeppelin John Bonham songs" loudersound.com, 25. september 2018

Kategooria:Suurbritannia trummarid
Kategooria:Led Zeppelin
Kategooria:Sündinud 1948
Kategooria:Surnud 1980